เปนโรคกะเพาะอักเสบอยู่แล้ว​คับ​ ตอนนี้กลับมาเป็นอีก​ ปวดท้องมาหลายวันล่ะ​ ปวดหัว​ แล้วก่ออ่อนเพลียไม่มีแรง ไปหารับยามากินแล้ว​ แต่ไม่ดีขึ้นเลย​ นานไหมคับกว่าจะหาย​ นี้ก่อหยุดงานมาหลายวันล่ะ​ กินอะไรดีแรงถึงจะกลับมา​ อยากหายเร็วๆคับ
สวัสดีค่ะ โรคกระเพาะอาหารอักเสบนั้นเป็นโรคที่เกิดจากการอักเสบหรือเกิดการระคายเคืองบริเวณเยื่อบุภายในกระเพาะอาหาร สามารถเกิดขึ้นได้แบบเฉียบพลันในระยะเวลารวดเร็ว เป็นในระยะสั้น ๆ และหายภายใน 1-2 สัปดาห์ หรือมีอาการบ่อยครั้งเป็นระยะเวลานานจนเกิดการอักเสบเรื้อรัง ทำให้เกิดแผลในกระเพาะอาการเช่น ปวดท้อง รู้สึกไม่สบายช่องท้องส่วนบน มีอาการท้องเฟ้อ อิ่มง่าย จุกหน้าอก แน่นท้อง เรอบ่อย อาหารไม่ย่อย หรือรู้สึกคลื่นไส้หลังการรับประทานอาหาร ไม่มีความอยากอาหารการรักษาเน้นที่การปรับพฤติกรรมเช่น ควรรับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที และหลีกเลี่ยงอาหารที่รับประทานแล้วทำให้เป็นมากขึ้น ในบางคนอาจเป็นพวกอาหารเผ็ด อาหารรสจัด หรือน้ำอัดลม หากรับประทานของเย็นๆแล้วไม่มีอาการอะไร ก็สามารถรับประทานต่อไปได้ค่ะ ร่วมกับการรับประทานยาลดกรดในกระเพาะภายใต้การดูแลของแพทย์ โดยควรกินติดต่อกันให้ครบ 2 อาทิตย์ก่อน จึงจะเห็นผลการรักษาที่ชัดเจน หากเกิน 2 อาทิตย์อาการไม่ทุเลา ควรกลับไปพบแพทย์เพื่อตรวจซ้ำค่ะ